Tisztelt Szülők!

Tájékoztatjuk Önöket, hogy a Magyar Diáksport Szövetség (a továbbiakban: MDSZ) felhívást küldött intézményünk számára, mely a Diákolimpiákon való nevezési és/vagy regisztrációs díjak megfizetéséről szól. Az alábbiakban ebből idézünk.

*Az MDSZ által rendezett Diákolimpia® versenyeken történő részvétel díjhoz kötött. A részvételi díj megfizetése két módon történhet: nevezési, vagy regisztrációs díj megfizetésével.*

*A* ***nevezési díj*** *egyéni versenyszámokban nevezett tanulónként és versenyszámonként 2500 forint, míg csapatsportokban csapatonként és versenyszámonként 30 000 forint. A nevezési díjat a(z)* *Budapesti Diáksport Szövetség részére kell megfizetni, a nevezési határidő lejártáig.*

A nevezési/regisztrációs díjat az iskola nem tudja átvállalni, ezért ennek megfizetéséről a szülőnek vagy az egyesületnek kell gondoskodnia. Csak azon tanulóink nevezését tudjuk regisztrálni, akiknek gondviselője nyilatkozik a nevezési díj megfizetéséről. Letölthető nyilatkozat az iskolánk honlapján (Ügyintézés- letölthető dokumentumok) érhető el.

A jelentkezés eljárásrendje a következő:

Az adott verseny nevezési határidejének lejárta előtt legalább egy héttel írásban kell kérni a tanuló rögzítését a Diákolimpiai felületen. Jelentkezést csak az iskola honlapjáról letölthető, pontosan kitöltött, időben leadott nyilatkozaton fogadunk el!

A benyújtás módja:

1. e-mailen keresztül: tanuloi\_titkarsag@gyertyanffy.elte.hu
2. nyomtatott formában a tanuló testnevelőjének leadva

A nevezésről kapott igazolást a tanulóval küldjük el.

Megértésüket köszönve, üdvözlettel,

*Mesterházy Ferenc
igazgató
----
ELTE Gyertyánffy István Gyakorló Általános Iskola
1126 Budapest Kiss János altb. u. 42-44.
1/48-78-165*